**ОБЩИНСКИ СЪВЕТ НА ОБЩИНА ДИМИТРОВГРАД**

*6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;*

**ДО**

**ОБЩИНСКИ СЪВЕТ**

**ДИМИТРОВГРАД**

**Д О К Л А Д Н А З А П И С К А**

**ОТ ГЕРГАНА КРЪСТЕВА – ПРЕДСЕДАТЕЛ НА ОБЩИНСКИ СЪВЕТ ДИМИТРОВГРАД**

**ОТНОСНО: Избиране на временна комисия за изготвяне на Наредба за изменение и допълнение на Наредба за организацията на работата и условията на отглеждане на кучета в общински приют за безстопанствени животни в Община Димитровград (приета с Решение № 569 от 30.09.2021г.)**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В деловодството на Общински съвет – Димитровград постъпи писмо с вх. № ОбС-07-175/12.08.2022г. / Рег № 254-000-4172/21.07.2022г./ от Д. Д. – ВПД Началник РУ Димитровград.

Съгласно чл.21 ал.2 от ЗМСМА Общинският съвет е орган на местното самоуправление, който в изпълнение на правомощията си приема наредби.Съгласно чл.7 ал.2 от Закон за нормативните актове наредбата е нормативен акт, който се издава за прилагане на отделни разпоредби или подразделения на нормативен акт от по-висока степен и урежда обществени отношения с траен характер.

Настоящата наредба е издадена на основание чл.21, ал.2 от Закона за местното самоуправление и местната администрация, чл.47, ал.5 от Закона за защита на животните и във връзка с чл.59, ал.3 и чл.60 от Закона за защита на животните. Същата е приета от Общински съвет - град Димитровград с Решение № 569 от Протокол № 24 от 30.09.2021 г. ТазиНаредба отменя Наредба №26 за отглеждане на кучета, за овладяване на популацията на безстопанствени животни на територията на Община Димитровград и организация на работа и условия на отглеждане на кучета в общински приют за безстопанствени животни, приета с решение № 661 от 28.02.2013г.

Съгласно полученото писмо, с отмяната на Наредба № 26 за отглеждане на кучета, за овладяване на популацията на безстопанствени животни на територията на община Димитровград (приета с решение № 661 от 28.02.2013г.) и приетата нова Наредба за организацията на работата и условията на отглеждане на кучета в общински приют за безстопанствени животни, са създадени условия за ограничаване възможностите за контрол от страна на служителите в МВР по отношение собствениците на кучета и предприемане на превантивни мерки спрямо тях, чрез съставяне на предупредителни протоколи по реда на ЗМВР и невъзможност за реализиране на административно - наказателна отговорност от от служителите на РУ- Димитровград спрямо нарушителите.

В раздел VI от Закона за ветеринаромедицинската дейност са уредени задълженията и отговорностите на собствениците на кучета, но в чл.472, (4) от Закона е посочено, че нарушенията по чл. 426, 426а, 426б, 428 и 429 се установяват с актове, съставени от инспекторите от общините и районите, като по този начин законодателят е лишил от пряк контрол органите на МВР.

С настоящото писмо се правят предложения за регламентиране на ясни правила за отглеждане на животни домашни любимци и задължения на собственика при присъствие на животното на обществени места, както следват:

Правила регламентиращи задължения на собственика:

1. Да отглежда животното домашен любимец по начин, изключващ възможността за неконтролиран физически контакт с други лица.
2. Да не допуска в непосредствена близост животни, притежаващи естествена или придобита нетърпимост едно към друго.
3. Да отглежда животното домашен любимец при условия, намаляващи до минимум възможността за агресивно поведение на животното.
4. Да осигури условия и поведение на домашния любимец, ненарушаващи спокойствието на гражданите.

Забрани за отглеждане на животни домашни любимци:

1. На открити тераси и балкони в сгради в режим на етажна собственост.
2. В общите и прилежащи части на сградите в режим на етажна собственост без писмено съгласие на живеещите на адреса, удостоверено с протокол от Общото събрание.

Задължения на собственика при присъствие на животното домашен любимец на обществени места:

1. Да не оставя животното домашен любимец без надзор и да осигурява постоянен и непосредствен контрол върху поведението му.
2. Да не допуска контакт на потенциално болно, опасно или отровено животно домашен любимец с други животни и хора.
3. Да не допуска нарушаване на обществения ред от животното домашен любимец.
4. Да почисти мястото след дефекация на животното домашен любимец

Под „животно домашен любимец“ следва да се разбира всяко животно, отглеждано или предназначено да бъде отглеждано от човека в неговия дом за удоволствие или като компаньон.

Контрол по наредбата да се осъществява от кмета на община Димитровград и упълномощени длъжностни лица. Като такива да бъдат определени и служителите на РУ- Димитровград.

Опазването на обществения ред, сигурността и спокойствието на гражданите е основен приоритет в дейността на полицейските органи. Некачествените проверки на постъпили сигнали, свързани с животни (предимно кучета), водят до натрупване на негативно отношение и спадане доверието на гражданите към полицейските органи, с което се ограничава възможността за привличането им, като партньори при изпълнение на възложените по закон дейности и задачи на МВР.

Подзаконовите нормативни актове следва по актуален начин съобразно нормативните актове от по-висок ранг и обществените отношения да уреждат същите, така, че да задоволяват очакванията на обществото.

Поради горното липсва правна регламентация на обществените отношения, която се изисква от гражданите, поради което и се налага приемането на изменения и допълнения на наредбата, които да съответстват на целите на ЗНА и смисъла на законите от по-висок ранг, които дават правомощие на общинския съвет с оглед спецификите на населеното място и потребностите на гражданите в него да уреди местните обществени отношения.

Предвид горното считам, че е необходимо създаването на временна комисия, която да изготви проект за приемане на наредба за изменение и допълнение на Наредба за организацията на работата и условията на отглеждане на кучета в общински приют за безстопанствени животни в Община Димитровград (приета с Решение № 569 от 30.09.2021г.), в която да влезнат представители на всички сесийни групи, един представител на Общинска администрация и един представител от РУП-Димитровград.

С оглед на гореизложеното и на осн. чл. 21 ал.2 от ЗМСМА и чл. 8 от ЗНА, предлагам следния проект за

**РЕШЕНИЕ:**

1. Общински съвет-Димитровград избира Временна комисия за изготвяне на проект на Наредба за изменение и допълнение на Наредба за организацията на работата и условията на отглеждане на кучета в общински приют за безстопанствени животни в Община Димитровград (приета с Решение № 569 от 30.09.2021г.), която да се състои от 7 члена, по един представител от всяка представена в общинския съвет политическа партия и коалиция, един представител от общинска администрация, определен със заповед на кмета и един представител на РУП-Димитровград.

Председател: 1………………………………………...

Секретар: 2.………………………………………..

Членове: 3…………………………………………

4…………………………………………

5…………………………………………

6………………………………………… представител от общинска администрация

7………………………………………… представител на РУП-Димитровград.

1. Общински съвет- Димитровград възлага на председателя на Временната комисия, да създаде организацията за работата на комисията.
2. Определя срок на действие на Временната комисия – до приемане на решение на Общински съвет-Димитровград за приемане на нова Наредба за изменение и допълнение на Наредба за организацията на работата и условията на отглеждане на кучета в общински приют за безстопанствени животни в Община Димитровград (приета с Решение № 569 от 30.09.2021г.)

**С уважение,**

**ГЕРГАНА КРЪСТЕВА**

*Председател на Общински съвет*

*Димитровград*